S-1320/2022

Mál þetta var þingfest 16. september 2022 og dómtekið 10. október. Málið höfðaði Lögreglustjórinn á höfuðborgarsvæðinu með ákæru 12. júlí 2022 á hendur ákærða, G-kk-þgf V-kk-þgf V-kk-þgf, kt. [...], fyrir eftirtalin brot gegn almennum hegningarlögum og umferðarlögum, svo sem ákæru var breytt í upphafi aðalmeðferðar 10. október sl., með því að hafa:

1. [...]

2. Þriðjudaginn 22. júní 2021 farið inn í verslun ELKO að Skeifunni 7 í Reykjavík og stolið heyrnartólum af gerðinni Happy Plugs að verðmæti 21.990 krónur. Er háttsemin talin varða við 1. mgr. 244. gr. almennra hegningarlaga nr. 19/1940.

3. [...

]

4. Mánudaginn 21. febrúar 2022 ekið bifreiðinni [...] á 77 kílómetra hraða á klukkustund, að teknu tilliti til vikmarka, austur Breiðholtsbraut yfir gatnamót við Stekkjarbakka í Reykjavík þar sem leyfður hámarkshraði er 60 kílómetrar á klukkustund. Er háttsemin talin varða við 2., sbr. 4. mgr. 37. gr., sbr. 1. mgr. 95. gr. umferðarlaga nr. 77/2019.

5. [...]

6. [...]

7. [...

] og stolið heyrnartólum af gerðinni Bose quiet comfort að verðmæti 44.996 krónur. Er háttsemin talin varða við 1. mgr. 244. gr. almennra hegningarlaga.

9. [...]

Við upphaf munnlegs málflutnings leiðrétti sækjandi, gegn andmælum verjanda, dagsetningu brots samkvæmt 4. tölulið ákæru og sagði hafa misritast „Mánudaginn 21. febrúar 2022“ en þar eigi réttilega að standa „Fimmtudaginn 27. janúar 2022“. Af hálfu ákæruvaldsins er þess krafist að ákærði verði sakfelldur samkvæmt 2., 4. og 8. tölulið ákæru, honum þó ekki gerð sérstök refsing og dæmdur til greiðslu alls sakarkostnaðar.

Ákærði neitaði sök fyrir dómi 22. september sl. en mætti ekki í þinghald til aðalmeðferðar máls þrátt fyrir ótvíræða boðun. Af hálfu ákærða er krafist sýknu en komi til sakfellingar að einhverju eða öllu leyti verði ákærða ekki gerð sérstök refsing. Þá krefst verjandi hæfilegra málflutningslauna vegna verjandastarfa við rannsókn og meðferð máls.

I. - Sakarefni máls.

2. ákæruliður.

Málsatvik.

Þann 8. mars 2022 barst lögreglu kæra frá ELKO vegna þjófnaðar úr verslun fyrirtækisins að Skeifunni 7 í Reykjavík þriðjudaginn 22. júní 2021. Í kærunni er því lýst að karlmaður sjáist á eftirlitsmyndavélum koma inn í verslunina, sækja hvít Happy Plugs heyrnartól úr hillu, taka þau úr umbúðum, stinga þeim inn á sig, setja tómar umbúðirnar aftur í hillu og ganga út úr versluninni án þess að greiða fyrir heyrnartólin. Liggur nánar fyrir um þetta ljósmyndamappa með textaskýringum sem unnin var af A starfsmanni öryggisdeildar ELKO.

Lögregla taldi sig bera kennsl á ákærða sem meintan þjóf og var hann yfirheyrður 6. maí sl. að viðstöddum verjanda. Ákærði kvaðst ekkert kannast við málið og ekki hafa stolið úr ELKO umræddan dag. Í framhaldi voru honum sýndar prentaðar ljósmyndir úr eftirlitsmyndavélakerfi ELKO og kvaðst hann ekki vera sá karlmaður sem þar sjáist.

Ákærði gaf ekki skýrslu við aðalmeðferð máls en hafði áður neitað sök fyrir dómi. Lögreglumaður [...]var kvaddur fyrir dóm sem vitni, staðfesti að hafa yfirheyrt ákærða um sakarefni og hann skýrt frá atvikum með ofangreindum hætti. Lögreglumaðurinn kvaðst áður en yfirheyrsla hófst hafa kynnt sér upptökur úr eftirlitskerfi ELKO, sagði ákærða auðþekkjanlegan á þeim upptökum, taldi augljóst að ákærði sjáist þar stela umræddum heyrnartólum og að þar væri á ferð sami einstaklingur og hann hefði yfirheyrt.

A kom einnig fyrir dóm. Hún kvaðst starfa í öryggisdeild ELKO og annast myndbandseftirlit og kærur vegna þjófnaða úr verslunum fyrirtækisins. Hún kvaðst ekki hafa staðið ákærða að verki við þjófnað 22. júní 2021 en fengið ábendingu um meint brot, í framhaldi skoðað myndbandsupptökur úr eftirlitskerfi ELKO, prentað út ljósmyndir úr kerfinu og stillt upp myndaskýrslu með skýringartexta.

Niðurstaða.

Í málinu liggja fyrir myndbandsupptökur úr eftirlitsmyndavélakerfi ELKO sem sýndar voru við aðalmeðferð máls og benda sterklega til þess að það sé ákærði sem sjáist koma inn í verslun ELKO 22. júní 2021, taka þar Happy Plugs heyrnartól úr hillu, taka þau úr umbúðum, stinga þeim inn á sig með leynd og setja tómar umbúðirnar aftur í hillu. Fær sú ályktun stoð í dómsvætti rannsóknarlögreglumanns nr. [...], sem yfirheyrði ákærða um sakarefnið og taldi augljóslega um sama mann að ræða og sést á upptökunum. Að gættum þessum atriðum þykir að engu hafandi frásögn ákærða hjá lögreglu að hann hafi ekki verið á staðnum. Stendur þá eftir hvort sannað sé lögfullri sönnun að ákærði hafi gerst sekur um þjófnað á sömu heyrnartólum, sbr. 108., 109. og 111. gr. laga nr. 88/2008 um meðferð sakamála. Dómurinn hefur gaumgæft myndbandsupptökur af ferðum ákærða í ELKO og telur engan vafa leika á því að ákærði sjáist stinga heyrnartólunum inn á sig áður en hann hverfur í átt að útgöngudyrum verslunarinnar. Heyrnartólin voru í sínu eðlilega umhverfi og á sínum venjulega stað miðað við tilgang og nýtingu í söluskyni þegar ákærði tók þau með leynd frá réttmætum eiganda og stakk þeim inn fyrir klæðnað sinn. Fólst í þeim verknaði ótvíræð tileinkun á sömu verðmætum og er ekki unnt að álykta á annan veg en að hún hafi verið í auðgunarskyni. Gerðist ákærði þannig sekur um fullframinn þjófnað samkvæmt 1. mgr. 244. gr. almennra hegningarlaga nr. 19/1940. Ber því að sakfella ákærða fyrir þá háttsemi sem honum er gefin að sök í 2. tölulið ákæru.

4. ákæruliður.

Málsatvik.

Samkvæmt myndupptöku rafrænnar hraðamælingar lögreglu var bifreiðin [...]mæld á 77 kílómetra hraða á klukkustund (km./klst.) fimmtudaginn 27. janúar 2022 kl. 14:19:30 á leið austur Breiðholtsbraut við Stekkjarbakka í Reykjavík þar sem leyfður hámarkshraði var 60 km/klst. Á svart- hvítri mynd sem fylgir kæruskýrslu lögreglu sést að ökumaður er dökkhærður karlmaður með skegg. Bifreiðin er af gerðinni Ford Fiesta og var skráður eigandi hennar B.

Þann 19. maí sl. var ákærði yfirheyrður að viðstöddum verjanda vegna gruns um ofangreindan akstur. Ákærði kvaðst ekki þekkja sig sem ökumann [...]á greindri mynd og ekki muna eftir umræddu atviki. B gaf skýrslu vitnis sama dag. Hann kvaðst halda að það væri ákærði sem sæist á ljósmynd lögreglu en þó væri hann ekki viss.

Ákærði gaf ekki skýrslu við aðalmeðferð máls en hafði áður neitað sök fyrir dómi. Lögreglumaður [...] kom fyrir dóm, staðfesti að hafa yfirheyrt ákærða um sakarefni 19. maí og ákærði þá skýrt frá með ofangreindum hætti. Lögreglumaðurinn kvaðst fullviss um að það væri ákærði sem sæist aka bifreiðinni [...] greint sinn. Lögreglumaðurinn kvaðst sama dag hafa tekið skýrsluna af B og staðfesti að hann hafi borið um málsatvik með ofangreindum hætti. B bar einnig vitni. Hann kvaðst hafa verið eigandi [...], ekki muna hvort ákærði hefði haft afnot bifreiðarinnar 21. febrúar sl., sagðist áður hafa séð ljósmynd lögreglu af ökumanni og staðfesti að þar sæist ákærði á mynd. Í framhaldi var B sýnd umrædd mynd í dómi og kvaðst hann þekkja þar ákærða sem ökumann [...].

Niðurstaða.

Dómurinn hefur gaumgæft framlagða ljósmynd af ökumanni [...]þar sem hún var sannanlega mæld á 77 km./klst. fimmtudaginn 27. janúar 2022 á Breiðholtsbraut í Reykjavík og borið þá mynd saman við aðrar framlagðar myndir í málinu. Jafnframt kom ákærði fyrir dómara 22. september sl. Er að áliti dómsins engum blöðum um að fletta að veruleg líkindi eru með ákærða og þeim manni sem sést aka [...]umrætt sinn. Að því gættu og að virtu trúverðugu dómsvætti B vinar ákærða og eiganda [...] er sannað, svo hafið sé yfir skynsamlegan vafa í skilningi 108., 109. og 111. gr. laga um meðferð sakamála, að ákærði hafi greint sinn ekið [...] og bifreiðin mælst á 77 km./klst. á vegarkafla þar sem leyfður hámarkshraði var 60 km./klst. Af hraðamælingu lögreglu verður ekki ráðið að gætt hafi verið viðurkenndra vikmarka (3 km/klst.) og verður því við það miðað að hraði bifreiðarinnar hafi verið 74 km./klst. Er ákærði sannur að þeirri sök og þykir háttsemin rétt færð til refsiákvæða í ákæru. Breytir engu þótt dagsetning brots sé ranglega tilgreind í ákæru, enda ljóst af rannsóknargögnum máls hvenær brotið var framið, ákærði yfirheyrður í samræmi við það og varð málsvörn ekki áfátt vegna misritunar í ákæru, sbr. 1. mgr. 180. gr. laganna um meðferð sakamála.

8. ákæruliður.

Málsatvik.

Þann 16. maí 2022 barst lögreglu kæra frá ELKO vegna þjófnaðar úr verslun fyrirtækisins að Skeifunni 7 þriðjudaginn 22. mars 2022. Í kærunni er því lýst að karlmaður sjáist á eftirlitsmyndavélum koma inn í verslunina, sækja hvít Bose quiet comfort heyrnartól úr hillu, taka þau úr umbúðum, stinga heyrnartólunum inn á sig og ganga út úr versluninni án þess að greiða fyrir heyrnartólin. Liggur fyrir um þetta ljósmyndamappa með textaskýringum sem unnin var af A starfsmanni öryggisdeildar ELKO.

Lögregla taldi sig bera kennsl á ákærða sem meintan þjóf og var hann yfirheyrður 19. maí sl. Ákærði kvaðst ekkert kannast við málið og ekki hafa stolið úr ELKO umræddan dag. Í framhaldi voru honum sýndar prentaðar ljósmyndir úr eftirlitsmyndavélakerfi ELKO og kvaðst hann ekki vera sá karlmaður sem þar sjáist.

Ákærði gaf ekki skýrslu við aðalmeðferð máls en hafði áður neitað sök fyrir dómi. Rannsóknarlögreglumaður nr. [...] kom fyrir dóm sem vitni, staðfesti að hafa yfirheyrt ákærða um sakarefni og ákærði skýrt frá með ofangreindum hætti. Lögreglumaðurinn kvaðst áður en yfirheyrsla hófst hafa kynnt sér myndupptökur úr eftirlitskerfi ELKO, sagði ákærða auðþekkjanlegan á þeim upptökum, taldi augljóst að ákærði sjáist þar stela umræddum heyrnartólum og að þar væri á ferð sami einstaklingur og hann hefði yfirheyrt. A bar vitni fyrir dómi. Hún kvaðst ekki hafa staðið ákærða að verki við þjófnað 22. mars 2022 en síðar fengið ábendingu um meint brot, í framhaldi rýnt í myndbandsupptökur, prentað út ljósmyndir úr eftirlitskerfinu og stillt upp myndaskýrslu með skýringartexta. Hún kvaðst oft hafa séð ákærða stela úr verslunum ELKO og vísaði í því sambandi til upptaka sem hún hafi séð af meintum þjófnaðarbrotum hans.

Niðurstaða.

Í málinu liggja fyrir myndbandsupptökur úr eftirlitsmyndavélakerfi ELKO sem sýndar voru við aðalmeðferð máls og benda sterklega til þess að það sé ákærði sem sjáist koma inn í verslun ELKO 22. mars 2022, taka þar Bose quiet comfort heyrnartól úr hillu, taka þau úr umbúðum, stinga heyrnartólunum inn á sig með leynd og setja tómar umbúðirnar aftur í hillu. Fær sú ályktun stoð í dómsvætti rannsóknarlögreglumanns nr. [...], sem yfirheyrði ákærða um sakarefnið og taldi augljóslega um sama mann að ræða og sést á upptökunum. Að gættum þessum atriðum þykir að engu hafandi frásögn ákærða hjá lögreglu að hann hafi ekki verið á staðnum. Stendur þá eftir hvort sannað sé lögfullri sönnun að ákærði hafi gerst sekur um þjófnað á sömu heyrnartólum, sbr. 108., 109. og 111. gr. laga um meðferð sakamála. Dómurinn hefur gaumgæft myndbandsupptökur af ferðum ákærða í ELKO og telur engan vafa leika á því að ákærði sjáist stinga heyrnartólunum inn á sig áður en hann hverfur í átt að útgöngudyrum verslunarinnar. Heyrnartólin voru í sínu eðlilega umhverfi og á sínum venjulega stað miðað við tilgang og nýtingu í söluskyni þegar ákærði tók þau með leynd frá réttmætum eiganda og stakk þeim inn fyrir klæðnað sinn. Fólst í þeim verknaði ótvíræð tileinkun á sömu verðmætum og er ekki unnt að álykta á annan veg en að hún hafi verið í auðgunarskyni. Gerðist ákærði þannig sekur um fullframinn þjófnað samkvæmt 1. mgr. 244. gr. almennra hegningarlaga. Ber því að sakfella ákærða fyrir þá háttsemi sem honum er gefin að sök í 8. tölulið ákæru.

II. - Ákvörðun refsingar og annarra viðurlaga.

Samkvæmt sakavottorði ákærða var hann 29. apríl 2022 dæmdur í sjö mánaða fangelsi, skilorðsbundið tvö ár, fyrir ránsbrot og tilraun til þjófnaðar samkvæmt almennum hegningarlögum, auk umferðarlaga- og vopnalagabrota. Brotin sem ákærði er nú sakfelldur fyrir voru framin fyrir uppkvaðningu dómsins. Ber því nú að dæma ákærða hegningarauka samkvæmt 78. gr. almennra hegningarlaga, sem samsvari þeirri þynging refsingar sem kynni að hafa orðið ef dæmt hefði verið um öll brotin í fyrra málinu. sbr. og reglur 77. gr. Að því gættu þykir ekki ástæða til að gera ákærða frekari refsingu en orðið er.

Samkvæmt greindum málsúrslitum og með vísan til 1. mgr. 235. gr. laga um meðferð sakamála ber að dæma ákærða til að greiða allan sakarkostnað. Er þar ekki um annan kostnað að ræða en málsvarnarlaun I-kk-ef F-kk-ef Á-kk-ef verjanda ákærða á rannsóknarstigi og fyrir dómi. Með hliðsjón af eðli og umfangi máls og að teknu tilliti til sundurliðaðrar tímaskýrslu verjanda þykja málsvarnarlaun hæfilega ákveðin 976.500 krónur að meðtöldum virðisaukaskatti.

J-kk-nf J-kk-nf héraðsdómari kveður upp dóm þennan.

Dómsorð :

Ákærða, G-kk-þgf V-kk-þgf V-kk-þgf, er ekki gerð refsing.

Ákærði greiði 976.500 króna málsvarnarlaun I-kk-ef F-kk-ef Á-kk-ef verjanda síns.

J-kk-nf J-kk-nf